b'\n_START_ARTICLE_\nMotorni zmaj\n_START_PARAGRAPH_\nMotorni zmaj (ang. Powered hang glider, tudi FLPHG, nanolight, hangmotor) je lahka letalna naprava, ki je sestavljena iz zmaja in majhnega motorja s propelerjem. Ve\xc4\x8dinoma se uporablja batne motorje (dvotaktne), v zadnjem \xc4\x8dasu pa tudi elektri\xc4\x8dne._NEWLINE_Obstajata dve razli\xc4\x8dici namestitve pilota, "prone" - le\xc5\xbee, z obrazom navzdol, in "supine" - sede._NEWLINE_7. maja 1979 je britanski pilot Gerry Breen z motornim zmajem preletel 325 kilometrov in postavil rekord v najdalj\xc5\xa1em letu, ki \xc5\xa1e vedno velja. Let je trajal okrog 4 ure, imel je okrog 25 vozlov repnega vetra, porabil naj bi okrog 25 litrov goriva._NEWLINE_Leta 2002 je italijanski pilot Angelo d\'Arrigo spremljal ogro\xc5\xbeene sibirske \xc5\xbeerjave od Arkti\xc4\x8dnega kroga do obal Kaspijskega morja v Iranu. Pri tem je (s postanki) preletel 5.300 kilometrov.'